Diari Oficial de la Generalitat Valenciana


Sumari del DOGV 9732, del 24-11-2023 (2023/11299)

ACORD de 21 de novembre de 2023, del Consell, pel qual s'autoritza una transferència de crèdits del capítol 6 del programa 412.22, Assistència sanitària, a la línia de transferència T1910 «Reintegrament de despeses per assistència quirúrgica» del capítol 4 programa 411.60 Planificació i atenció al pacient, de la Conselleria de Sanitat, per import de 9.178.000 euros. (Expedient. 10.029/23-219)
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9732

Data del DOGV
:   24-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11642


Data del document
:   21-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 21 de novembre de 2023, del Consell, pel qual s'autoritza una transferència de crèdits del capítol 6 del programa 412.22, Assistència sanitària, a la línia de transferència T1910 «Reintegrament de despeses per assistència quirúrgica» del capítol 4 programa 411.60 Planificació i atenció al pacient, de la Conselleria de Sanitat, per import de 9.178.000 euros. (Expedient. 10.029/23-219)  
  
 [2023/11789]  
La Llei 9/2022, de 30 de desembre, de pressupostos de la Generalitat per a 2023 inclou la línia de transferència T1910 «Reintegrament de despeses per assistència quirúrgica» amb una dotació inicial de 38.490.284 euros. Mitjançant aquesta línia de transferència es finança el Pla de xoc, és a dir l'assistència quirúrgica a pacients per part d'un centre privat a partir del compliment d'un període de seixanta dies d'espera des de la inclusió en la llista d'espera de cada centre sanitari, emparada pel Decret 97/1996, de 21 de maig, del Govern Valencià, pel qual s'adopten mesures excepcionals per a eliminar les llistes d'espera quirúrgiques en el sistema sanitari de la Comunitat Valenciana. Les despeses derivades d'aquesta prestació s'han elevat durant el 2023, i per aquest motiu les direccions territorials de la Conselleria de Sanitat han sol·licitat un increment per un import de 9.178.000 euros.  
  
Per això, la Conselleria de Sanitat proposa minorar el capítol 6 del subprograma 412.22 Assistència sanitària dels projectes d'inversió QR150 «Equipament reposició centres hospitalaris», ER140 «Reforma centres hospitalaris» i EE140 «Eficiència energètica hospitals», per un import global de 9.178.000 euros, crèdit que no serà executat en el que resta d'exercici i no està vinculat a finançament condicionat.  
  
Si bé la modificació proposada implica una minoració d'operacions de capital per a finançar operacions corrents, en tractar-se de despeses que afecten serveis públics fonamentals, no li és aplicable la limitació que estableix l'article 49.1c de la Llei 1/2015 d'hisenda pública, sector públic instrumental i subvencions.  
A aquest efecte, i en virtut del que es disposa en els articles 21 i 23 de la Llei 9/2022 de pressupostos de la Generalitat per a l'exercici 2023 a proposta de la consellera d'Hisenda, Economia i Administració Pública, el Consell  
  
  
ACORDA  
  
Primer  
Autoritzar una minoració de crèdit en l'aplicació 49.77.27.651.73.2, per import de 9.178.000 euros.  
  
Segon  
Autoritzar un increment de crèdit en les aplicacions i pels imports que es detallen, a continuació:  
  
Aplicació Import  
77.28.45.2162.129.41.8 T1910 4.500.000  
14.05.62.5394.722.29.8 T1910 678.000  
21.55.73.3828.027.52.2 T1910 4.000.000  
Total 9.178.000  
  
  
  
Tercer  
De conformitat amb l'apartat anterior, s'incrementa la línia de transferència T1910 «Reintegrament despeses per assistència quirúrgica», amb el següent detall:  
  
  
  
Codi Denominació Dotació anterior Modif. alta/baixa Dotació actual  
T1910 Reintegrament de despeses per assistència quirúrgica 19.885.945,85 9.178.000,00 95.162.300,85  
  
  
  
València, 21 de novembre de 2023  
  
La consellera secretària,  
SUSANA CAMARERO BENÍTEZ